37-aastane Taavi Lindmaa* on ettevõtja, abikaasa ja kahe väikese poisi isa. Ta on olnud aktiivne nii hektilises IT ja start-up valdkonnas kui ka vajadusel võtnud aja maha mõlema lapsega isapuhkusel olles.
#000001
Just väikelaste rütmis elades said nad abikaasa Katrinaga aru, et pidev väsimus, magamatus ja “oma aja” vähesus on hakanud jätma jälge ka nende energiatasemele ning nad hakkasid otsima lahendusi, kuidas olukorraga paremini toime tulla.
#000002
Oleme mõlemad aktiivsed inimesed, kelle elus on hetkel esikohal pere, millele järgneb töö ja karjäär. Olen ka maast madalast sporti teinud ning ka praegu pean liikumist oma elus ja tervise hoidmisel oluliseks.
#000005
Tervisenäitajaid olen varem vajadusel mõõtnud perearsti juures, kui mul on olnud mingeid kaebusi, aga niisama kontrollis käin pigem harva. Käin ka 3-4 korda aastas verd andmas, sealt saan ka vähemalt teada oma hemoglobiini näidu ning loodan, et mulle teatatakse ka, kui millegi pärast mu veri neile ei sobi.
#000012
Tänu meie väikestele lastele oli meie elus periood, kui tundsime end tihti väsinuna, vaevas energiapuudus ja tundsime, et peame midagi oma elus muutma.
#000014
Näen enda ümber palju samade väljakutsetega inimesi – edukad pere- ja tööinimesed, kellel on alati kiire ning ei jätku aega iseenda ja oma tervise heaks. Autoga käiakse küll igal aastal hoolduses, kuid iseendale tehakse ülevaatus alles siis, kui midagi “katki” läheb.
#000028